Държавен вестник, бр. 41, 2014 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  41
АГЕНЦИЯ ЗА ЯДРЕНО 
РЕГУЛИРАНЕ
СПОРАЗУМЕНИЕ
между Агенцията за ядрено регулиране на 
Република България и Федералната служба 
по екологичен, технологичен и атомен надзор 
на Руската федерация за сътрудничество в 
областта на регулирането на ядрената и ра-
диационната безопасност при използването 
на атомна енергия за мирни цели
(Одобрено с Решение № 685 от 7 ноември 
2013 г. на Министерския съвет. В сила от 
датата на подписването му – 31 март 2014 г.) 
Агенцията за ядрено регулиране (Република 
България) и Федералната служба по еколо-
гичен, технологичен и атомен надзор (Руска 
федерация), по-нататък наричани „страните“:
като потвърждават взаимната си заинтере-
сованост в продължаване на сътрудничеството 
в областта на регулирането на дейностите по 
използване на атомна енергия за мирни цели;
като се вземе под внимание, че Руската 
федерация и Република България са членове 
на Международната агенция за атомна енергия;
като се ръководят от разпоредбите на 
Конвенцията за ядрена безопасност от 17 юни 
1994 г. и разпоредбите на Единната конвенция 
за безопасност при управление на отработено 
гориво и за безопасност при управление на 
радиоактивни отпадъци от 5 септември 1997 г.;
като потвърждават необходимостта от 
постоянно усъвършенстване в областта на 
регулирането на дейностите по използване 
на атомна енергия;
се споразумяха, както следва:
Член 1
В съответствие със законодателствата на 
Руската федерация и на Република България 
страните осъществяват сътрудничество в 
областта на регулирането на дейностите по 
използване на атомна енергия за мирни цели 
в следните основни направления:
– разработване на нормативна база в 
област­та на ядрената и радиационната без-
опасност;
– обмяна на опит при лицензионната дей-
ност в областта на използването на атомна 
енергия за мирни цели;
– обмяна на опит в областта на контролната 
дейност, включително подготовка и реализа-
ция на програмите за инспекция;
– обмяна на опит в областта на регули-
рането на дейностите по управлението на 
радиоактивни отпадъци и отработено ядрено 
гориво, включително тяхното транспортиране 
и безопасното им съхранение;
– обмяна на опит в областта на отчета и 
контрола на ядрените материали, радиоактив-
ните вещества, радиоактивните отпадъци, а 
също така и надзора върху физическата защита 
на ядрените инсталации, радиоактивните из-
точници, хранилищата, ядрените материали 
и радиоактивните вещества;
– регулаторна оценка на показателите за 
експлоатация на ядрените централи, плано-
вете и мерките за подобряване на тяхната 
безопасност;
– аварийна готовност и реагиране;
– обучение на персонала на регулиращия 
орган;
– и други направления, определени по 
взаимно съгласие на страните.
Член 2
1. Сътрудничеството в рамките на това 
Споразумение се осъществява в следните 
форми, които се уточняват и съгласуват между 
страните за всеки конкретен случай:
– обмяна на информация и документи;
– взаимни визити на експерти при про-
веждане на съвместни семинари, съвещания 
и консултации;
– научни посещения, учебни курсове и 
семинари;
– реализиране на съвместни проекти;
– и други форми на сътрудничество, оп-
ределени по взаимно съгласие от страните.
2. Всяка страна избира координатор, който 
е отговорен за идентифицирането на кон-
кретни направления на сътрудничеството и 
който наблюдава изпълнението на дейностите 
и реализацията на съвместните проекти в 
рамките на това Споразумение. 
3. Обмяната на информация и документи 
се осъществява посредством координаторите, 
освен ако предварително не е договорено друго.
4. Съвместните проекти предвиждат преди 
всичко участие на страните по това Споразу-
мение. За реализирането на проекти могат да 
се сключват договори между упълномощени от 
страните организации и да се привличат пред-
ставители от други институции и експертни 
организации, ако това е нужно за успешната 
реализация на проектите и е съгласувано от 
страните.
Член 3
Нито една от страните не носи отговорност 
за последствия от използването на резултатите 
от сътрудничеството в рамките на това Спо-
разумение на територията на другата страна, 
освен ако страните не се договорят за друго.
Член 4
1. Информация, представляваща държав-
на тайна на Руската федерация и държавна 
тайна на Република България, не подлежи на 
предаване в рамките на това Споразумение.
2. Информацията, която се предава в рам-
ките на това Споразумение или произтича в 
резултат на неговото изпълнение и се смята 
от руската страна и нейните упълномощени 
организации или ведомства и експертни ор-
ганизации, привлечени за реализация на про-
екти, като служебна информация с ограничен 
достъп, или от българската страна и нейните